‘Greenroom’ એક પ્રતિભાબજાર છે. અહીં કલાકાર, કર્મચારીઓ કે કામદારો અને સાધનોનાં નિર્માતાઓ એકબીજા સાથે જોડાઈને કામ કરવા માટે સહયોગ સાધી શકે છે. લક્ષ્મીનાં મનમાં ‘Greenroom’નો વિચાર ગયા વર્ષે મુંબઈથી બેંગલુરું સ્થાયી થવા દરમિયાન આવ્યો હતો. તેઓ કોર્પોરેટ ફિલ્મોમાં એક સ્વતંત્ર નિર્માતા તરીકે કામ કરવા માટે આ શહેરમાં આવ્યાં હતાં. “મને એવો વિચાર આવ્યો કે જો હું આ ક્ષેત્રમાં 10 કરતાં વધારે વર્ષથી કામ કરી રહી છું તેમ છતાં મારે નવાં શહેરમાં શૂન્યથી શરૂઆત કરવાની છે. મને મારી ફિલ્મ માટે કલાકારો અને અન્ય કામદારો શોધવા અવિશ્વસનીયરૂપે મુશ્કેલીભર્યું કામ લાગતું હતું. અને હું સાચા માણસો સુધી પહોંચવા માટે મારા સહયોગીઓ અને જૂના સાથીદારોને કહી રહી હતી.” લક્ષ્મી જણાવે છે.